BEC ธุรกิจยังเผชิญภาวะเม็ดเงินโฆษณาชะลอตัว โบรกฯแนะขาย
BEC ธุรกิจยังเผชิญภาวะเม็ดเงินโฆษณาชะลอตัว โบรกฯแนะขาย
9 พ.ค. 2560

บล.บัวหลวง ระบุในบทวิเคราะห์ (9 พ.ค.) คาดกำไรสุทธิไตรมาส 1/60 ของ บริษัท บีอีซี เวิลด์ จำกัด (มหาชน) หรือ BEC ที่ 272 ล้านบาท ลดลง 53% เทียบช่วงเดียวกันของปีก่อน และพลิกกลับมาเป็นกำไรจากไตรมาส 4/59 ที่ขาดทุน 70 ล้านบาท กำไรที่คาดปรับตัวลดลง เทียบช่วงเดียวกันของปีก่อน เป็นผลมาจากเม็ดเงินโฆษณาที่อ่อนตัวลง และ OPEX ที่ยังคงสูงสำหรับการดำเนินงานของทั้ง 3 ช่อง
สำหรับมุมมองไตรมาส 2/60 ประเมินเม็ดเงินโฆษณาสำหรับ TV analog ที่ 12.65 พันล้านบาท ลดลง 6% เทียบช่วงเดียวกันของปีก่อน (กำลังซื้อที่ยังอ่อนตัว) แต่เพิ่มขึ้น 11% เทียบไตรมาสก่อนหน้า(ตามปัจจัยด้านฤดูกาล) และประเมินรายได้ของ BEC ลดลง 8% เทียบช่วงเดียวกันของปีก่อน แต่เพิ่มขึ้น 12% เทียบไตรมาสก่อนหน้า
อย่างไรก็ตามมองว่าเม็ดเงินสำหรับ TV analog มีโอกาสจะฟื้นตัวราว 15-20% เทียบช่วงเดียวกันของปีก่อน ในช่วงครึ่งหลังปีนี้จากฐานที่ต่ำในช่วงไว้อาลัยและมาตรการกระตุ้นจากทางภาครัฐ ตอนนี้ราคาหุ้นเทรดอยู่ในระดับ PER 28.6 เท่า สูงกว่าค่าเฉลี่ยระยะยาวที่ 26.3 เท่า ในขณะที่ยังต้องเผชิญกับภาวะเม็ดเงินโฆษณาที่ชะลอตัวและการแข่งขันที่รุนแรงยังคงคำแนะนำขาย 